Document ID: 32013D0723

IZVEDBENI SKLEP KOMISIJE
z dne 4. decembra 2013
o finančnem prispevku Evropske unije za nacionalne programe 3 držav članic (Španije, Hrvaške in Združenega kraljestva) za zbiranje, upravljanje in uporabo podatkov v sektorju ribištva za leto 2013
(notificirano pod dokumentarno številko C(2013) 8498)
(Besedila v angleškem, hrvaškem in španskem jeziku so edina verodostojna)
(2013/723/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 861/2006 z dne 22. maja 2006 o vzpostavitvi finančnih ukrepov Skupnosti za izvajanje skupne ribiške politike in na področju pomorskega prava (1) ter zlasti člena 24(1) Uredbe,
ob upoštevanju naslednjega:
(1)
Uredba (ES) št. 861/2006 določa pogoje, pod katerimi lahko države članice prejmejo prispevek Evropske unije za izdatke, ki so nastali z izvajanjem njihovih nacionalnih programov za zbiranje in upravljanje podatkov.
(2)
Navedeni programi morajo biti sestavljeni v skladu z Uredbo Sveta (ES) št. 199/2008 z dne 25. februarja 2008 o vzpostavitvi okvira Skupnosti za zbiranje, upravljanje in uporabo podatkov v sektorju ribištva in podporo znanstvenemu svetovanju v zvezi s skupno ribiško politiko (2) ter Uredbo Komisije (ES) št. 665/2008 (3) o določitvi podrobnih pravil za uporabo Uredbe Sveta (ES) št. 199/2008.
(3)
Bolgarija, Danska, Finska, Italija, Latvija, Litva, Malta, Nemčija, Romunija, Slovenija in Švedska niso spremenile svojih nacionalnih programov za obdobje 2011-2013 v zvezi z letom 2013. Komisija je z Izvedbenim sklepom Komisije C(2013) 4434 določila prispevke za navedenih 11 nacionalnih programov za leto 2013.
(4)
Belgija, Ciper, Estonija, Francija, Grčija, Nizozemska, Poljska in Portugalska prav tako niso spremenili svojih nacionalnih programov za obdobje 2011-2013 v zvezi z letom 2013. Irska je predložila spremembe za svoj nacionalni program za leto 2013, ki so bile sprejete z Izvedbenim sklepom Komisije C(2013) 3533. Komisija je z Izvedbenim sklepom Komisije C(2013) 6255 določila prispevke za navedenih 9 nacionalnih programov za leto 2013.
(5)
Španija je predložila svoj nacionalni program za zbiranje, upravljanje in uporabo podatkov v sektorju ribištva za obdobje 2011-2013, kot je določeno v členu 4(4) in (5) Uredbe (ES) št. 199/2008. Ta program je bil leta 2011 odobren v skladu s členom 6(3) iste uredbe s sklepom C(2011) 7645. Španija je predložila spremembe svojega nacionalnega programa za leto 2012 v skladu s členom 5(2) Uredbe (ES) št. 199/2008. Komisija je leta 2012 te spremembe sprejela v skladu s členom 6(3) iste uredbe s sklepom C(2012) 7499. Španija ni predložila sprememb svojega nacionalnega programa za leto 2013.
(6)
Združeno kraljestvo je predložilo spremembe svojega nacionalnega programa za leto 2013 v skladu s členom 5(2) Uredbe (ES) št. 199/2008. Komisija je leta 2013 te spremembe sprejela v skladu s členom 6(3) iste uredbe s sklepom C(2013) 6325.
(7)
Hrvaška je predložila nacionalni program za zbiranje, upravljanje in uporabo podatkov v sektorju ribištva za obdobje od 1. julija 2013 do 31. decembra 2013, kot je določeno v členu 4(4) in (5) Uredbe Sveta (ES) št. 199/2008. Ta program je bil leta 2013 odobren v skladu s členom 6(3) iste uredbe s Sklepom Komisije C(2013) 5854.
(8)
Hrvaška, Španija in Združeno kraljestvo so predložili tudi letne proračunske napovedi za leto 2013 v skladu s členom 2(2) Uredbe Komisije (ES) št. 1078/2008 (4) o določitvi podrobnih pravil za izvajanje Uredbe (ES) št. 861/2006. Komisija je ocenila letne proračunske napovedi navedenih držav članic v skladu s členom 4 Uredbe (ES) št. 1078/2008, pri čemer je upoštevala odobrene nacionalne programe.
(9)
Člen 5 Uredbe (ES) št. 1078/2008 določa, da Komisija odobri letno proračunsko napoved in sprejme odločitev o letnem finančnem prispevku Unije za vsak nacionalni program v skladu s postopkom iz člena 24 Uredbe (ES) št. 861/2006 in na podlagi rezultata vrednotenja letnih proračunskih napovedi iz člena 4 Uredbe (ES) št. 1078/2008.
(10)
Člen 24(3)(b) Uredbe (ES) št. 861/2006 določa, da se višina finančnega prispevka določi s sklepom Komisije. Člen 16 navedene uredbe določa, da finančni ukrepi Unije na področju zbiranja osnovnih podatkov ne smejo presegati 50 % izdatkov držav članic, nastalih pri izvajanju programa zbiranja, upravljanja in uporabe podatkov v sektorju ribištva.
(11)
Ta sklep je sklep o financiranju v smislu člena 84(2) Uredbe (ES, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije (5).
(12)
Ukrepi iz tega sklepa so v skladu z mnenjem Odbora za ribištvo in ribogojstvo -
SPREJELA NASLEDNJI SKLEP:
Člen 1
Največji skupni zneski finančnega prispevka Unije, ki se dodelijo vsaki državi članici za zbiranje, upravljanje in uporabo podatkov v sektorju ribištva za leto 2013, ter višina finančnega prispevka Unije so določeni v Prilogi.
Člen 2
Ta sklep je naslovljen na Kraljevino Španijo, Republiko Hrvaško, ter Združeno kraljestvo Velika Britanija in Severna Irska.
V Bruslju, 4. decembra 2013

Labels: 12
2
15
6